फिल्म में रणबीर-आलिया करेंगे राम-सिया का रोल, यश निभा सकते हैं रावण का किरदार
Nitesh Tiwari Ramayana Movie Cast Update - Who Will Play Ram And Sita. डायरेक्टर नितेश तिवारी भी हिंदू महाकाव्य रामायण पर फिल्म बनाने जा रहे हैं। मीडिया रिपोर्ट्स के मुताबिक इस फिल्म में नितेश तिवारी ने दीपिका पादुकोण की जगह आलिया भट्ट को कास्ट करने का फैसला लिया है
जल्द ही डायरेक्टर नितेश तिवारी भी हिंदू महाकाव्य रामायण पर फिल्म बनाने जा रहे हैं। मीडिया रिपोर्ट्स के मुताबिक इस फिल्म में नितेश तिवारी ने दीपिका पादुकोण की जगह आलिया भट्ट को कास्ट करने का फैसला लिया है।
फिल्म में आलिया और रणबीर कपूर लीड रोल निभाएंगे। वहीं, रावण के रोल के लिए KGF एक्टर नवीन कुमार गौड़ा को चुना जा सकता है। हालांकि, अब तक इस रोल के लिए लीड एक्टर के नाम की पुष्टि नहीं हुई है।
साई पल्लवी को ऑफर हुआ था सीता का रोल 
पहले ये माना जा रहा था की फिल्म में तमिल एक्ट्रेस साई पल्लवी सीता का रोल कर सकती हैं। लेकिन, बीते दिन आलिया को नितेश तिवारी के ऑफिस से बाहर निकलते हुए स्पॉट किया गया।
इसके बाद ये कयास लगाए जा रहे हैं की नितेश ने आलिया को फिल्म में सीता के रोल के लिए फाइनल कर लिया है।
यूजर्स बोले- सीता के रोल के लिए परफेक्ट हैं आलिया 
सोशल मीडिया पर फिल्म में आलिया को कास्ट किए जाने को लेकर फैंस काफी एक्साइटेड नजर आ रहे हैं। एक यूजर ने इस फैसले पर खुशी जताते हुए लिखा- आलिया की हाइट और उनकी एक्टिंग इस रोल के लिए बिल्कुल परफेक्ट है।
साथ ही आलिया-रणबीर रियल लाइफ में भी कपल हैं। इस वजह से उनके लिए ऑन-स्क्रीन राम और सीता के तौर पर एक्टिंग करना और भी आसान हो जाएगा।
जाह्नवी-वरुण की फिल्म बवाल पर है नितेश का फोकस 
रिपोर्ट्स के मुताबिक डायरेक्टर ने आदिपुरुष के बज के बीच अपनी फिल्म को कुछ समय के लिए रोक दिया है। ओम राउत की फिल्म आदिपुरुष 16 जून को रिलीज होने वाली है।
फिलहाल, नितेश पूरे जोश के साथ अपने अपकमिंग प्रोजेक्ट बवाल पर काम कर रहे हैं। इस फिल्म में वरुण धवन और जाह्नवी कपूर लीड रोल में नजर आएंगे।
दीपिका पादुकोण कर सकती हैं द्रौपदी का रोल 
रिपोर्ट्स के मुताबिक जल्द ही दीपिका पादुकोण नितेश तिवारी के प्रोडक्शन हाउस के साथ दूसरे प्रोजेक्ट में द्रौपदी का रोल प्ले करने वाली हैं। इस वजह से उन्हें रामायण पर बेस्ड फिल्म में सीता के रोल के लिए कास्ट नहीं किया गया।
वहीं, ऐसा माना जा रहा था की ऋतिक रोशन फिल्म में रावण का रोल कर सकते हैं लेकिन फिल्म में देरी होने की वजह से ऋतिक ने आगे काम करने से मना कर दिया।
रावण के रोल के लिए एक्साइटेड थे ऋतिक, फिर बदल लिया मन 
इटाइम्स से जुड़े सोर्स के मुताबिक- कुछ साल पहले तक ऋतिक फिल्म में रावण का रोल करने के लिए काफी एक्साइटेड थे। उन्हें सुजैन खान के पिता संजय खान ने अपनी फिल्म में राम का रोल करने का ऑफर दिया था लेकिन वो बात आगे नहीं बढ़ी।
ऋतिक नितेश तिवारी की फिल्म में रावण के रोल के लिए भी एक्साइटेड थे लेकिन फिल्म में इतनी देरी हो रही थी की उन्होंने आगे बढ़ने का मन बना लिया।
उन्होंने आगे कहा- अब ऋतिक वो ऋतिक नहीं हैं जो दो सालों में सिर्फ एक फिल्म में काम करें। अब ऋतिक एक साल में ही कम से कम दो फिल्मों में काम करना चाहते हैं।
डायरेक्टर नितेश तिवारी इस साल दिवाली के मौके पर फिल्म की ऑफिशियल अनाउंसमेंट कर सकते हैं।